钦定古今图书集成/明伦汇编/闺媛典/第369卷 > 王逵妻某氏
## 钦定古今图书集成/明伦汇编/闺媛典/第369卷 > 王逵妻某氏

按《后山谈丛》：王学士逵妻某氏妾常辱之，愬于逵，不
受，亦不较也。或问之，曰：“彼将去矣，不必较也。”已而逵
怒逐之，某尽归其装，一家皆谏止之，曰：“此自彼有，我
何与焉？”然亦非彼所有也。妾寻遇盗，尽亡其资。常语
家人：“今夕甘露下，使以器取之。”又谓逵曰：“新妇妾某
日当死，以后事累公。”皆然。